**ROMÂNIA**

**JUDEŢUL SATU MARE**

**CONSILIUL JUDEŢEAN**

**Serviciul Resurse Umane, Salarizare**

**Nr.\_\_\_\_\_\_\_/\_\_\_\_\_\_2024**

**RAPORT DE SPECIALITATE**

**privind modificarea Organigramei, a Statului de funcții și a Regulamentului**

**de organizare și funcționare al aparatului de specialitate ale Consiliului Județean Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, consiliul județean are ca atribuție aprobarea, în condițiile legii, la propunerea președintelui consiliului județean, a regulamentului de organizare și funcționare a consiliului județean, organigrama, statul de funcții, regulamentul de organizare și funcționare ale aparatului de specialitate al consiliului județean precum și ale instituțiilor publice de interes județean.

Raportat la:

- Hotărârea Consiliului Județean Satu Mare nr. 108/28.06.2024 privind reorganizarea și aprobarea Organigramei, a Statului de funcții și a Regulamentului de organizare și funcționare al aparatului de specialitate ale Consiliului Județean Satu Mare;

în baza prevederilor:

- Ordonanței de urgență a Guvernului nr. 92/2024 privind înființarea rețelei naționale de ghișee unice de eficiență energetică;

- art. 518 din Ordonanța de urgență a Guvernului nr. 57/2019 privind codul administrativ, cu modificările și completările ulterioare;

- Legii cadru nr.153/2017 privind salarizarea personalului plătit din fonduri publice, cu modificările și completările ulterioare.

Ca urmare a intrării în vigoare a prevederilor Ordonanței de urgență a Guvernului nr. 92/2024 privind înființarea rețelei naționale de ghișee unice de eficientă energetică, coroborat cu prevederile art. 518 din Ordonanța de urgență a Guvernului nr. 57/2019 privind codul administrativ, cu modificările și completările ulterioare, s-a procedat la reconfigurarea structurii organizatorice a aparatului de specialitate al Consiliului Județean Satu Mare.

În aplicarea prevederilor legale mai sus invocate s-a procedat la înființarea ghișeului unic de eficiență energetică, după cum urmează:

Direcția de dezvoltare regională = 26 posturi

– în cadrul structurii organizatorice Serviciul Monitorizare din cadrul Direcției de dezvoltare regională se înființează Ghișeul unic de eficiență energetică cu două posturi, rezultând astfel noua structură după cum urmează:

→ director executiv, studii S – 1 post

Serviciul managementul proiectelor = 14 posturi

→ șef serviciu, studii S – 1 post

→ consilier juridic superior, studii S – 1 post

→ consilier superior, studii S – 3 posturi

→ consilier juridic superior, studii S – 1 post

→ consilier superior, studii S – 6 posturi

→ consilier I, studii S – 1 post

→ consilier superior, studii S – 1 post

Serviciul monitorizare = 11 posturi

→ șef serviciu, studii S – 1 post

Compartimentul monitorizare

→ consilier superior, studii S – 1 post

→ consilier principal, studii S – 1 post

→ consilier superior, studii S – 1 post

→ consilier juridic superior, studii S – 1 post

→ consilier superior, studii S – 2 posturi

Unitatea județeană pentru monitorizarea serviciilor de utilități publice = 2 posturi

→ consilier superior, studii S – 2 posturi

Ghișeu unic de eficiență energetică

→ consilier IA, studii S – 1 post de consilier IA, studii S din structura Compartimentului monitorizare (poziția 206 din statul de funcții aprobat) prin reorganizare trece în cadrul Ghișeului unic de eficiență energetică

→ consilier superior, studii S – 1 post de consilier superior, studii S din structura Unitatea Județeană pentru monitorizarea serviciilor de utilități publice (poziția 215 din statul de funcții aprobat) prin reorganizare trece în cadrul Ghișeului unic de eficiență energetică

Pentru motivele și considerentele mai sus arătate Organigrama, Statul de funcții și Regulamentul de organizare și funcționare al aparatului de specialitate ale Consiliului Județean Satu Mare se modifică.

În temeiul prevederilor art. 182 alin. (2) și alin. (4) cu trimitere la cele ale art. 136 alin. (1), alin. (2) și alin. (8) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

**adoptarea Proiectului de hotărâre privind modificarea Organigramei,**

**a Statului de funcții și a Regulamentului de organizare și funcționare**

**al aparatului de specialitate ale Consiliului Județean Satu Mare**

**ŞEF SERVICIU, VIZAT JURIDIC,**

Bîja Tania Pop Nicoleta

red.tehn./5 ex E.S.A..